Diari Oficial de la Generalitat Valenciana


Sumari del DOGV 3683, del 08-02-2000 (2000/581)

Notificació de l’acord d’iniciació número 156/1999 dictat en expedient sancionador.
-----------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/581


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació número 156/1999 dictat en expedient sancionador. [2000/M581]
  
De conformitat amb allò que ha acordat aquesta Secretaria General, i a l'empara del que s'ha disposat en els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte, es notifica al senyor Juan José García Hernández, titular de l'establiment Pub Kecaramba, l'Acord d'Iniciació número 156/1999, dictat en l'expedient sancionador que s'està tramitant al Servei d'Espectacles i Establiments Públics:
  
De conformitat amb allò que s'ha disposat en la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991), en relació amb allò que s'ha previst en el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora; per Acord del director general d'Interior, senyor Fernando Coquillat Durán, en data 27.08.1999, s'ha iniciat l'expedient sancionador número 156/1999 contra el senyor Juan José García Hernández, amb últim domicili conegut, a efectes de notificació, al carrer Ample de Castelar, número 114, de Sant Vicent del Raspeig, que es tramita per presumpta infracció tipificada en l'article 22.a de la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991); atés que el dia 06.06.1999, a les 03.45 hores, l'establiment denominat Kecaramba siti al carrer Ample de Castelar, número 114, de Sant Vicent del Raspeig, i propietat del senyor Juan José García Hernández, es trobava obert al públic sense llibre de reclamacions. Podrà ser sancionat amb multa en quantia de 100.001 a 1.000.000 de pessetes, en virtut de l'article 26 de la citada llei, i en el present supòsit la sanció seria de 150.000 pessetes; han sigut nomenats instructor i secretària de l'expedient el senyor Manuel Saiz Blanco i la senyora Mª Ángeles Sebastiá Rodríguez, els quals en qualsevol moment del procediment podran ser recusats per l'interessat; l'òrgan sancionador competent a l'empara de l'article 29 de la llei és el director general d'Interior.
  
El que es posa en coneixement de l'interessat, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que en virtut de l'article 31.b) de la Llei 2/1991 disposa d'un termini de 15 dies, comptats a partir del següent a la present notificació, perquè aporte quantes al·legacions, documents o informació estime convenient, i se li significa que si no efectua al·legacions sobre el contingut de l'acord d'iniciació en el dit termini, el present acord podrà ser considerat proposta de resolució, amb els efectes previstos en els articles 18 i 19 del Reial Decret 1.398/1993.
  
I perquè servisca de notificació a l'interessat mencionat anteriorment, s'expedeix el present edicte.